ফের SIR আতঙ্কে মৃত্যু বাংলায়!

ওয়েব ডেস্ক : এসআইআর (SIR) আতঙ্কে ফের মৃত্যু (Death) বাংলায়। এবার ঘটনাস্থল ভাঙড়ের জয়পুর। এই মৃত্যুর ঘটনা নিয়ে পরিবারের দাবি, ভোটার তালিকার নিবিড় সংশোধন আতঙ্কেই মৃত্যু হয় ওই ব্যক্তির। আর এসআইআর আতঙ্কে পর পর মৃত্যুর ঘটনায় চাঞ্চল্য ছড়িয়েছে।

জানা গিয়েছে, মৃত ওই ব্যক্তির নাম সফিকুল গাজি। পরিবারের দাবি, এসআইআর (SIR) নিয়ে বেশ কয়েকদিন ধরে আতঙ্কে ভুগছিলেন তিনি। তার পরেই তিনি আত্মঘাতী হয়েছেন। এই ঘটনা নিয়ে ক্যানিং পূর্বের তৃণমূল বিধায়ক ঘটনাস্থলে উপস্থিত হয়ে বলেন, এসআইআর-এর আতঙ্কেইই ওই ব্যাক্তির মৃত্যু হয়েছে।

আরও খবর : আরও সস্তা হল সোনা-রূপো! আজকের রেট কত জানেন

প্রসঙ্গত, বিহারের পর বাংলাতেও চালু হয়েছে ভোটার তালিকার নিবিড় সংশোধন (SIR) প্রক্রিয়া। আর তা নিয়ে আতঙ্কের মধ্যে রয়েছেন বহু সাধারণ মানুষ। অনেকেই ইতিমধ্যে ২০০২ সালের ভোটার তালিকায় নিজের নাম খোঁজার পাশাপাশি অন্যান্য গুরুত্বপূর্ণ নথির জোগার করছে সাধারণ মানুষ। এর জন্য সাইবার ক্যাফেতেও সাধারণ মানুষের ভিড় দেখা গিয়েছে। তবে নথি না জমা দিলে দেশ ছাড়া হতে হবে, এই ভয়ে রয়েছেন অনেকেই। আর সেই কারণেই গত কয়েকদিনে অনেক মানুষের মৃত্যুর খবর সামনে এসেছে। সবকটিতেই পরিবারের তরফে দাবি করা হয়েছে, এসআইআর-এর কারণেই মৃত্যু হয়েছে।

মঙ্গলবার জাহিদ মাল (৩০) নামে এক ব্যক্তির মৃত্যু হয়। পরিবারের অভিযোগ, এসআইআর আতঙ্কে আত্মহত্যা করেছেন তিনি। কিছুদিন আগে ডানকুনিতেও এসআইআর নিয়ে চিন্তায় এক মহিলার মৃত্যু হয়েছে বলে জানা গিয়েছিল। তার পরে পূর্ব বর্ধমানের (East Burdwan) জামালপুরে এসআইআর আতঙ্কে অসুস্থ হয়ে এক ব্যক্তির মৃত্যু হয় বলে খবর। তার পরেই এসআইআর আতঙ্কে এক ব্যক্তির আত্মঘাতী হওয়ার খবর সামনে এল। যা নিয়ে চাঞ্চল্য ছড়িয়েছে।